Den Nord-Cimbriske Tilskuer, 1836-08-13
Politiske Nyheder. Spanien. Beretninger fra Madrid skildre Hovedstadens Stilling som meget betænkelig. Natten fra 24de til 25de Juli fandt i Forstæderne urolige Bevægelser Sted, ved hvilken Leilighed 3 a 4 Jndividner af den laveste Classe som yttrede et carlistisk Sindelav, bleve dræbte af Nationalgarden. Den 25de gjentoges Urolighederne, da Nationalgarden efter Tyrefægtningen defilerede forbi. Fra Massen af Folket lød flere Gange Raabet: "Leve Friheden, Ned med Ministrene. Den første Anledning til Forbittrelsen mod Ministrene, synes denne Gang at have været den Efterretning, at Dronning-Regentinden som opholdt sig i La Granja, blev sat i Skræk ved Carlisternes Jndfald i Provindsen Soria. Hun havde ladet sætte alting i Beredskab til hendes Flugt, just som Embedsmændene i Madrid, det diplomatiske Corps og Adelen havde gjort sig færdig til at afreise til La Grania for at lykønske H. M. til hendes Fødselsdag den 23de Juli. Paa Efterretningen om den Bestyrtelse, som herskede ved Hoffet, forsamlede Ministerconseilet sig sildig om Aftenen, befalede ufortøvet, at en Deel af Madrids Garnison, skulle afsendes til det truede Punct, og Conseilspræsidenten begav sig til LaGrania. Strax derpaa indløb Efterretning om, at Carlisterne have trukket sig tilbage. Alt dette kunde ikke andet end opvække Utilfredshed mod Ministeriet som til alle sine egoistiske og uforsvarlige Machinationer mod Nationens sande Venner, endnu har begaaet den Forseelse at lade en General forblive i Spidsen af Hæren, som ved sin Uvirksomhed og sine forræderigske Planer, har bragt det derhen, at alle Provindser, norden for Hovedstaden ere oversvømmede af carlistiske Bander, og den kongel. Familie ikke holder sig længer sikker i Nærheden af Hovedstaden. Endelig er dog Cordovas Afskedigelse bleven besluttet under 26de Juli, og GeneralSarsfield har faaet befaling til at overtage Commandoen; uagtet denne dog af alle 700 spanske Generaler, bedst har beviist sin Uduelighed i Feldten mod Carlisterne, og hvis politiske Anskuelser desuden just ikke ere af de bedste: det hedder at Cordova nærer det Haab at bliver udnævnt til Gesandt i Paris. Ogsaa i Sevilla og Malaga ere Uroligheder forefaldne, som ligeledes have deres Grund i Misfornøielse med Ministrenes System. Førend Cordova havde faaet sin Afskeed, havde handtrukket sig tilbage til Logrono, hvorpaa den carlistiske Overgeneral Villareal havde rykket frem for Vittoria, og havde opfordret den til Overgivelse, hvilket ifølge en Deel lidet troværdige Efterretninger skal være skeet. De mere detaillerede Beretninger om Virtorias foregivne Jndtagelse sige, at Vistare havde den 28de Juli viist sig med 12 Batailloner Jnfanterie, nogle Eskadroner, Cavallerietaaer mi Amsat, og en betydelig Artilleriepark for Staden, opfordret den til Overgivelse og den 28 afsluttet den Overeenskomst, at hvis ikke Garnisonen inden den 29de om Middagen fik nogen Hielp af Cordova, skulle Staden overgives. Men flere Breve stemme overeens deri, at Vittoria allerede i lang Tid har været forladt af de Christinos, det svære Skyts, Hospitalerne, Munition, selv alle Meelforraad vare blevne bortskaffede; det samme skal være Tilfældet med Penecerada. Det bekræfter sig, at den carlistiske General Gomez har maattet trække sig tilbage fra Ferrol over Mondonedo til Biscaia, General Espartero var ham i Hælene og forfulgte ham ivrigt. Det franske Blad Messager fortæller, at Cordova havde erholdt Fuldmagt ved hans sidste Afreise fra Madrid til at indlede Underhandlinger med Don Carlos, og havde til den Ende havt en Sammenkomst med Carlistanføreren Grev Villareal, i denne Conferents der skal have fundet Sted ved Arganzon, skal Cordova have foreslaaet det gamle Giftermaals project mellem Don Carlos ældste Søn og Dronning Jsabella, og havde foreslaaet at saavel Don Carlos, som Dronning-Regentinden, ikke skulle opholde sig i Madrid, men i en anden Provindsialstad, og at Regentskabet i Dronningens Mindreaarighed skulle føres ved et Conseil bestaaende af Carlister og Christinos, men for Underhandlingernes Begyndelse havde Villareal forlangt en Overgivelse af en eller anden fast Stad, hvilket dog Cordova havde fundet alt for voveligt. Dette fortæller man, hvorvidt det er fandt, faaer Tiden lære. (Neue Zeit.)